شێواز گەرى

پێناسەى شێواز:

زاراوەیەكى كۆنە لە وشەی (ستیلۆز)ى یۆنانیەوە هاتووە ، ئەم وشەیە لەزمانى یۆنانیدا بە ئالەتێك دەوترا یان تیغێكى مەعدەنى كەلەكۆندا وەك شێوەى پێنوس دروستدەكرا لەسەر پارچەمۆمێكى پانكراوە ، نوسین و وێنەیان پێدەكێشا.

- لەزمانى كوردیدا شێواز بەواتاى ڕێباز و هەڵسوكەوت دێت

- لەزمانى عەرەبیدا بەواتاى أسلوب هاتووە .

- لەزمان و ئەدەبى فارسیدا بەواتاى سبك هاتووە لێرەدا بەواتاى ڕێبازێكى تایبەت نیە بۆ تێگەیشتن و پێگەیاندن بە هۆى ڕستەى لەبارو گونجاو .

بەگشتى شێواز : لەبابەتە ئەدەبیەكاندا بۆ دەربڕین و گوزارشتكردن و گەیاندنى مەبەست یان قسەكردن و نوسین بەكارهاتووە .

چەند پێناسەیەكى شێواز :

یەكەم " بریتیە لەكۆمەڵە سیفەت و تایبەتمەندیەك یان لەسەردەمێكى دیاریكراودا دووبارە دەبێتەوە .

دووەم : شێواز لە ڕەخنەى ئەدەبیدا واتە شێوەى تایبەت و جیاوازى دەربڕین ،لەگەڵ ئەو بیرۆكەى كە گوزارشتى لێكراوە ، بەو مەرجەى كەسایەتى نوسەرى تیادا دەركەوتبێت.

چۆن كەسایەتى دووكەس لەیەكترى نەكات ئاواش دووشێوازى دەقاودەق نیەو دەرناكەوێت .

باشترین شێواز ئەوەیەكە زمانى دەربڕینەكەى لەگەڵً بۆچوونى نوسەرەكە یەكبگریًتەوە ، هەندێ جار شێواز بەتایبەتمەندێتى و جوانى كۆمەڵێ نوسەردەوترێت نەك تاكە نوسەرێك ، بەم شێوازە كە كۆمەڵێك ( یەكێتى شێواز)

كۆیاندەكاتەوە ، ئەم یەكێتیەش پێى دەوتریًت (ڕێباز) وەك : ڕێبازى ڕۆمانتیك و كلاسیك و ...هتد .

دەكرێت شێواز بەم شێوەیە دابەش بكەین :

یەكەم: شێوازى تاكەكەس .

دووەم : شێوازى قۆناغ .

شێوازى تاكەكەس : واتە تایبەتمەندى نوسەر لەچوارچێوەیەكى تایبەت بە خۆى وەك (بۆفۆن) دەڵێت "شێواز مرۆڤەكە خۆیەتى" .

شێوازى قۆناغ : كاتێك لەبەرهەمى ئەدەبى نەتەوەیەك وورد دەبینەوە ، لەڕووى ( زمان و واتا و هونەرە ڕەوانبێژیەكانەوە ....)هەست بە لێكچوون لە شێوازەكەى دەكەین ، وەك كاتێك لەءەدەبى كلاسیك دەكۆڵینەوە هەست بەو لێكچوونە دەكەین ، لەنێوان شاعیرانى كلاسیكدا ، كاتێك ئەو تایبەتمەندیە دەگۆڕێت ئەوا تایبەتمەندى دیكە شوێنى دەگرێتەوە .

لە نیوان هەردوو تایبەتمەندیەكەدا قۆناغێكى مامناوەند هەیە .

ئەدەبیاتى كۆنى فارسى

لەڕووى شێوازناسیەوە ، ئەدەبى كۆنى فارسى بەسەر ( ٤) قوتابخانەدا دابەشبووە ، (خۆراسانى ، عێراقى ، هندى، بازگەشت ) ، لەزمانى فارسیدا وشەى شێواز بەرامبەر وشەى (سبك ) بەكارهاتووە سبكى خۆراسانى )) ((

سەرەتاى سەرهەڵدانى سەبكى خۆراسانى دەگەڕێتەوە بۆ نیوەى یەكەمى سەدەى چوارەمى كۆچى تاكو ناوەڕستى شەشەمى كۆچى .

تایبەتمەندیەكانى شیعرى ئەم قۆناغە :

یەكەم " لەڕووى ڕووخسارەوە : شیعرەكانى ئەم قۆناغە خاوەن زمانێكى سادەو بێ ئاڵۆزى داستانیە و خەڵك بەئاسانى لێى تێدەگات و لەڕووى چوارچێوەى شیعریەوە قەصیدەییە .

پێناسەى غەزەل : پارچە شیعرێكە لە پێنج یان حەوت دێرەوە تاكو نۆزدە دێر دەبێت .

پێناسەى قەصیدە : لە نۆزدە دێرەوە دەستپێدەكات....وەك غەزەل وایەو ناوەڕۆكێكى قارەمانێتى و پاڵەوانێتى و دڵدارى هەیە .

دووەم : لە ڕووى سەروا شەوە شیعرەكانى (پاش سەروا)یان نەبووە (ڕەدیف) .

هەروەها نازناو شتێكى چەسپاو نەبووە و لە ڕووى كێشەوە زۆربەى شیعرەكانى لەگەڵ عروزى عەرەبیدا نەدەگونجا بۆیە زاراوەى (كێشى نەگونجاو یان بۆدانا) چونكە لەم قۆناغەدا شیعر لە گەڵ مۆسیقادا دەوترا ، دەبوایە كێشەكەى زۆر ئاسان بوایە.

دووەم"لەڕووى ناوەڕۆكەوە:

یەك: شیعرى ئەم قۆناغە لەڕووى فیكریەوە زیاتر سروشتى فێركارى هەبوو هەڵگرى پەندو ئامۆژگارى بوو .

دوو: ستایشكردنى عەقڵ دبێتە شتێكى باو لەناو شیعردا .

سێ: شیعرەكانى ئەم قۆناغە بەشادى دەناسرێنەوە , واتە بەیەكگەیشتن ، نەوەك جابونەوە و فیراق .

چوار: شاعیرانى ئەم (سبك)ە زیاتر ڕوویان لە دوونیاى دەرەوەى خۆیان كردووە باس لە سرووشتى واقیعى زیندوو دەكەن .

پێنج: لەڕووى ڕوانبێژیەوە شیعرەكانى لاوازن ، چونكە شیعرەكانى ئەم قۆناغە ئەوەندەى گرنگى بەفێركارى دەدات گرنگى بە لایەنى جوانكارى نادات ( تەنیا لێكچون و خواستنى سادە نەبێت ) .

كۆتایى سبكى خۆراسانى :

سبكى خۆراسانى بەهۆى هێرشى مەغۆلەكانەوە لەسەرەتاى سەدەى خەوتەمى كۆچیدا كە ئەوكات ، خۆراسان مەڵبەندى شارستانیەت و ئەدەب بوو ، بووبووە مایەى شانازى ئێران ، لەبەرئەوەش خەڵكانێكى زۆر بەمەبەستى خوێندن ڕوویان لە خوێندنگاكانى ئەو شارە دەكرد . لەگەڵ هێرشى كاولكارى مەغۆلەكان ناوبانگى خۆراسان نەماو شارەكە وێران بوو ، خەڵكێكى زۆر كوژران و ڕوناكبیران و ئەدیبان هەموویان ئاوارەبوون و هەلآتن و زۆربەیان ڕوویان كردە عێراق ، پاشان لەژێر كاریگەرى هەلومەرجێكى نوێدا ئەدەبێكى نوآ سەریهەڵدا ، كە جیاوازبوو لە ئەدەبى سبكى خۆراسان ئەویش سبكى (عێراقى) بوو .

(( سبكى عێراقى ))

سەرهەڵدانى سبكى عێراقى پەیوەستە بە قۆناغی پێشخۆى ،كە وەرچەرخانێك بوو بەسەر سبكى خۆراساندا هات .

لەكۆتاییەكانى سەدەى شەشەمى كۆچیەوە ، سەریهەڵداوە ،ماوەى سآ سەدە (7،8،9) كۆى شیعرو ئەدەبیاتى فارسى لەخۆگرتبوو ، كەسەرجەم ئەدیبان پەیڕەویان لە ڕێباز و یاساكانى دەكرد .

تایبەتمەندیەكانى سبكى (عێراقى) :

\* لەڕووى زمانەوە : ئەم سبكە لەدایكبووى قۆناغێكى نوآ بوو واتە قۆناغى دواى هێرشى مەغۆلەكان بۆ ئێران ، یەكێك بەەو لایەنانەى گۆڕانى بەسەرداهات ، (زمان)بوو ، یەكێك لەو گۆڕانكاریانەى لەڕووى زمانەوە لە سبكى عێراقى بەرچاو دەكەوێت ، كرانەوەى دەرگاى شیعرەكان بوو بەڕووى وشەو زاراوەكانى زمانى عەرەبی و دروستكردنى زمانێكى تێكەڵ لەفارسى و عەرەبى ، هۆكارەكەشى بۆ ئەو تێكەڵیە ئایینى و كلتورى و كۆچى نوسەران بوو بۆ عێراق ، وەتێكەڵبوونیان لەگەڵ ژینگەى نوێى عەرەبى ،جگە لەو وشەو زاراوەكانى زمانى عەرەبى كەبوون بە تایبەتمەندیەكى سبكى عێراقى ، لەدواى هێرشى مەغۆلەكان كۆمەڵێك وشەو زاراوەى توركى هاتنە ناو زمانى فارسى و بوون بە بەشێك لە سبكى (عێراقى).

یەكەم : لەڕووى كێشەوە...

بەكارهێنانى ئەو چوارچێوە كێە عەروزییانەى كە گونجاوبوون لەگەڵ زمانى فارسى .

دووەم : لەڕووى سەرواوە ...

بەكارهێنانى پاش سەروا لەم سبكەدا بووبووە شتێكى باو .

سێیەم : لەڕووى قالبەوە ...

شیعرەكانى ئەم قۆناغە غەزەل بوو ، نەك قەصیدە ، واتە سروشتێكى لیریكى هەبووە(عاشقانە).

سبكى عێراقى لەڕووى ناوەڕۆكەوە :

یەكەم : ئاوێتەبوونى بیرى عیرفانیەت و تەصەوف بەدنیاى شیعرو ئەدەب.

دووەم: دروستبوونى خانەقاكان ، كۆبوونەوە لەو خانەقانایانەدا ، بوون بەدیاردەیەكى دیارى سەردەم ئەمەش زیاتر ڕێگەى خۆشكرد بۆ بلآوبونەوەى سۆفیگەرى .

سێیەم: تێڕوانین بۆ پلەوپایەى مەعشوق گۆڕانى بەسەرداهات ، وەك سبكى خۆراسانى سەیرنەدەكرا ، بەرزدەكراوە بۆ بەرترین ئاست ، واتە عیشق لەسبكى عێراقیدا جێگەى عیشقى گرتەوە لە سبكى خۆراسانیدا .

چوارەم: دیاردەى خەمبارى لەشیعرى ئەم سبكەدا باوبووە بەشێوەیەك دیوانى شاعیرەكان وەك خەمنامەى شاعیرەكان بوو .

پێنجەم : شاعیران ڕوویان لەدنیاى دەرەوە وەردەگێڕن ،ڕوودەكەنە دنیاى ناوەوەى خۆیان واتە شیعرى ئەم سبكە شیعرێكى خودیە(زاتى) ، بەپێچەوانەى سبكى خۆراسانى كەشیعرێكى بابەتى بوو .

((سبكى هندى ))

پەیدابوونى سبكى هندى :

ئەو شۆڕشە كۆمەلآیەتیەى كەزنجیرەى دەسەلآتى صەفەوى دروستیكرد ، جیهانبینیەكى شیعەگەرایی هەبوو، بووەهۆى گۆڕانى سبكى هندى لەسەرەتاكانى سەدەى 11 تاكو ناوەڕاستى سەدەى 12 بۆماوەى 15 سالأ باوبووە ، ئەگەرچى هەندێ لەمێژوونوسانى ئەدەب سەرهەڵدانى ئەم سبكە دەگەڕێننەوە بۆ سەدەى دەیەم .

هۆكارى ناونانى ئەم سبكە بە(سبكى هندى)

لەبنەڕەتدا لە (أصفهان) پەیدابوو ، نەك لە (هند) هەرلەبەر ئەمەشە ڕێژەیەكى زۆر لە لێكۆڵەرەوان لەجیاتى سبكى هندى سبكى أصفهانى بەكاردەهێنن ، بەلآم لەبەرئەوەى زۆربەى بژاردەكانى ئەم سبكە سەفەرى هندیان كردبوو بۆیە بەم سبكە ناو نرا .

هۆكارى سەرهەڵدانى ئەم سبكە (هندى):

\* هۆكارى ئاینى : دەسەلآتى صەفەوى پەرەى بە ئاینزاى شیعە دەدا،بایەخى بە بەشیعرى ستایش و دەربار نەدا ، هەربۆیە شاعیران شیعرى ستایشكردنیان نەدەنوسى ، سەرەڕاى ئەوەش بایەخیان بەشیعرى عاشقانە نەدەدا ، لەگەڵ بابەتە عیرفانى و تەصەوفەكانیش دژبوون ، بۆیە شاعیران ڕوویانكربووە بابەتى پەندو ئامۆژگارى و ستایش و گۆڕینى بابەتى كۆن بۆ ناوەڕۆكى تازە و دەربڕینیان بە زمانێكى تازە.

\* سەفەرى هند (سەفەركردن بۆ هند)

گرنگی نەدان بە شاعیرانى دەربار واى كرد ، شاعیران نەتوانن بژێوى ژیانیان دابین بكەن ، بۆیە بەمەبەستى بەدەستهێنانى مالأ و پارە ڕوویانكردە هند ، چونكە لەوآ هێشتا شاعیرانى دەربار گرنگى زۆریان پێدەدراو دەیان توانى لەڕێگەى شیعرەكانیانەوە سەروەت و سامان پەیدابكەن ، پاشانیش دەگەڕانەوە بۆ أصفهان ،ئاشنابوونى ئەو شاعیرانە بە بیروباوەڕى هندیەكان بووەهۆى گۆڕانى سبك ، ڕۆشنبیرانى أیرانى بەبەراورد لەگەلأ ڕۆشنبیرانى هندى لەپێشەوە بوون ، ڕۆشنبیرى هندى بە ڕۆشنبیرى أیرانى كاریگەربووەو هەندآ لە پاشاكانى هند بە فارسى قسەیان كردووە .

\* فراوانبوونى أصفهان :

أصفهان كە پایتەخت و شوێنى كۆبونەوەى شاعیران بوو ، فراوانبوو وە پێشكەوتنێكى باشى بەخۆوە بینیبوو ، شارێكى پیشەسازى گەورەبووەو چەندین كارگەى دروستكردنى مافورو شتیتر لەم شارەدا دامەزرابوو ، خەڵكێكى زۆر لە جوتیارو دەرەبەگەكان بۆ دەسكەوتنى مالأ و سامان دەهاتنە أصفهان ،وردە وردە چینێك پەیدا بوو كە چێژیان لە ئەدەبیاتى دەربار وەرنەدەگرت ، چونكە پەروەردەكەیان پەروەردەى ئەشرەف زادەو پیاوماقولآن نەبوو ، ئەو چینە نوێیە پێویستیان بە ئەدەبیاتێكى تایبەت هەبوو ، چونكە خۆیان باش لێى تێدەگەیشتن بۆیە شاعیران بەسودوەرگرتن لەبابەت و ڕەوانبێژى شاعیرانى پێش خۆیان دەهاتن دووبارە ، بەزمانێكى نوآ بابەتەكەیان دادەڕشتەوە .

\* خۆشگوزەرانى خەڵكى أیران :

لەسەردەمى صەفەوى ئاوەدانكردنەوەو بازرگانیكردن و ئیش و كارى زۆر بوونەهۆى ئەوەى زۆربەى خەڵكەكە بەپێى ئاستى ڕۆشنبیرى خۆیانن ئاگادارى بابەتە ئەدەبیەكان و شیعرو شاعیران بن ،لەو سەردەمەدا لەقاوەخانەكانى أصفهان شاعیران شیعریان دەخوێندەوە ، گوایە جارێكیان خودى (شا) ئامادەبووە لە یەكێك لەو شوێنانەدا كەشیعر خوێندراوەتەوە.

\* گرنگیدانى شاصەفەویەكان بە ڕۆشنبیرى :

شاصەفەویەكان پێگەى شێخ و ڕابەرى تەریقەتیان هەبووە ، دەبوایە ئاگادارى باشیان لەبارەى ڕۆشنبیرانى ئەو سەردەمەوە هەبایە ، لەلایەكى دیكەشەوە ، لاسایی پاشاكانى عوسمانى و هندییان كردووەتەوە ، ئەم هۆكارانەش وایكرد كەبایەخێكى زۆر بە شیعرو شاعیران بدرێت .

\* كاڵبوونەوەى سبكى عێراقى :

ئەو زمان و پێكهاتەو ناوەڕۆكەى سبكى عێراقى هەیبوو ، بەتایبەتى لاسایكردنەوەى (سعدى و حافز)ى شیرازى ، وایلێهاتبوو داهێنانى لاى ئەم سبكە لاوازكردبوو ، هەروەها بایەخدانى شاعیرانى سبكى عێراقى بە ماناو زیاتر بایەخدان بە وشە ئارایی بووەهۆى ئەوەى سبكى هندى سەرهەڵبدات و پێچەوانەى سبكى عێراقى زیاتر گرنگى بەلایەنى ناوەڕۆك بدات ، لەجیاتى گرنگیدان بە ڕازاندنەوەى دەق .

بنیاتى دێرى شیعرى لە سبكى هندی دا

لەنیوەى یەكەمدا شاعیر شتێكى گونجاو(معقول) دەڵآ لە نیوەى دووەمدا بەهۆى هونەرەكانى ڕەوانبێژیەوە بەزۆرى (پێچ و پەخش) لێكچواندن ئەوەى پێشتر وتویەتى لە(صدر) دەیخاتە بەرهەستەكان و وادەكات خوێنەر لەڕێى هەستەكانەوە درك بەشیعرەكە بكات ، لەم سبكەدا لێهاتوویى و دەستڕەنگینى شاعیر لەنیوەى دووەمدا یە، واتە تاكو پەیوەندى نێوان دوو بەیتە شیعرەكە لەگەڵ یەكترى گونجاو بێت ئەوا شیعرەكە جوانترو دڵگیرتردەبێت ، ئەو پەیوەندیەى دوو بەیتە شیعریەكە بەیەكەوە دەبەستێتەوە دەبێت پەیوەندیەكى لێكچواندن بێت و هەوڵبدرێت پەیوەندیەكى نوێبێت گەڕانى خوێنەر بەدواى ئەو پەیوەندیەدا وردە وردە ببێتە كارێكى ئەستەم بۆى بۆئەوەى جوانییەكى بێهاوتا بە شیعرەكە ببەخشێت .

غەزەل لە سبكى هندی دا :

لە سبكى هندیدا تەنیا غزەل هەیەو قصیدە نیە ، ئەگەریش هەبێت زۆر كەمە ، غەزەل لەم سبكەدا بایەخ بە ووشە ڕازاندنەوە نادات ، ئەمەش یەكێكە لە كەم و كوڕیەكانى ئەم سبكە لە غەزەلى سبكى هندیدا قافیە زۆر دووبارە دەبێتەوە و ژمارەى بەیتەكانیشى دیاریكراو نیە ، لە 5 تاكو 35 بەیت دەبێت .

تایبەتمەندیەكانى سبكى هندى:

لەڕووى ڕووخسارەوە "

زمان " لەم سبكەدا زمانێكى سادەو ساكارو بازاڕى بەكارهاتووە، لەبەرئەوەى هەموو چین و توێژەكانى كۆمەڵگەبەشداربوون لەنوسینى شیعر .

لەڕووى فیكریەوە " زیاتر گرنگى بە واتا دەدات و نەك بە زمان ، واتە شیعرى سبكى هندى شیعرى ناوەڕۆك بوو نەوەك بابەت .

لەڕووى هونەرەكانى ڕەوانبێژیەوە " سبكى هندى زۆر بایەخ بە لێكچواندن دەدات ،لەگەڵ تێل نیشان .

جگە لەم خالآنە سبكى هندى تایبەتمەندى دیكەشى هەیە:

یەكەم: هەوڵدان بۆ ناسكى فكرو خەیالأ.

دووەم: خۆ دوورخستنەوە لە زیادە ڕۆیى .

سێیەم: سود وەرگرتن لە تاقیكردنەوەوبەسەرهاتەكانى سەردەمى خۆیان .

جۆرەكانى شێواز بەپێى جۆرى نوسین

" شێوازى ئەدەب : ئەو شێوازەیە كە ژانرە ئەدەبیەكانى (شیعر ، چیرۆك ، ڕۆمان )ى پێدەنوسرێت ، دەرخستنى سۆزو بیرى نوسەرەو چێژدەبەخشێت و كارلە خوێنەر دەكات .

تایبەتمەندیەكانى ئەم شێوازە :

1- شێوازێكى داڕێژراو و تەواوە .

2- كەسایەتى نوسەرى تێدا دەردەكەوێت .

3- پشت بە وێنەو خەیالأ دەبەستێت وەك دوو ڕەگەزى ئەدەب .

4- گرنگى بە هونەرەكانى ڕەوانبێژى دەدات ، بەتایبەتى ڕەوانبێژى و جوانكارى .

5- گرنگى بە هەڵبژاردنى وشەى ناسك و كاریگەر لەسەر خوێنەر دەدات .

" شێوازى زانستى : جۆرێكە لە شێوازى نوسین و توێژینەوەى وتارى زانستى پێدەنوسرێت .

تایبەتمەندیەكانى شیوازەكە (زانستى)

1- دووركەوتنەوە لە هونەرەكانى ڕەوانبێژى .

2- دووركەوتنەوە لە هەست و سۆز و خەیالأ و وێنە .

3- دەبآ وشەو زاراوەكانى ڕوون و ئاشكرابن و یەك واتا بدەن بە دەستەوە .

4- ئەم شێوازە گرنگى بە مۆسیقا نادات .

" شێوازى زانستى و ئەدەبى

ئەم جۆرەیان تێكەڵكردنى هەردووجۆرى شێوازە ، وەك باسكردنى بابەتێكى زانستی بەشێوازێكى ئەدەبى .

چۆن شێوازى ئەدەبى دروستدەبێت؟!

یەكەم: لادان : گرنگترین تایبەتمەندى شێوازى ئەدەبیە ، بەتایبەتى بۆ شاعیرو ئەدیب ئەویش لادانە لە شێوازى بەكارهێنانى زمانى ئاسایى .

دووەم: هەڵبژاردنى وشە : مەبەست لەگۆڕینەوەى وشەى هاو واتایە بۆ گەیاندنى مەبەست .

سێیەم: بارى دەروونى : ئەو تایبەتمەندیەیە كە تایبەتە بە دەروونى نوسەر ، ڕاستەوخۆ كاریگەرى لەسەر نوسینەكەى دەبێت .

(1) بارى دەروونى جێگیر" هەموو نوسەرێك لە بارى دەروونى ئاسایى و جێگیردا بیركردنەوەى ئاسایى بیردەكاتەوە ، داهێنان ئەیەنێتە كایەوە ، وەك نالى ئەڵێت :

حەلقە ، حەلقە چ دەكا ، داوى كەمەندى زوڵفت

بۆ دڵى خەستە ، كەوابەستەى هەودایـــــەكە

(2) بارى دەروونى ناجێگیر" لێرەدا بارى دەروونى نوسەر تێك دەچێت و كاردەكاتە سەر بیركردنەوەى نوسەر و بەمەش نوسەر لەفەرهەنگى زمانى خۆیدا ، ئەو وشانە هەڵئەبژێرێت كە شێوازێكى توند و خەماوى دەنوێنن ، نامەكەى نالى بۆ سالم ناوەڕۆكێكى خەماوى هەیە .

وەك عبداللە پەشێو دەڵێت :

دەستت بشكێ

چاوت كوێربآ

كێوى قافت پڕ هەڵدێربێت

شیوازگەرى و پەیوەندى بە بابەتەكانى دیكەوە :

پەیوەندى شێوازگەرى بە ئەدەبەوە :

كارى ئەدەب بەهەموو ڕەگەزەكانیەوە ، نواندنى هونەرە لەنوسین و قسەكردندا ئەویش بەچەند شێوازێك ، ئەدەب دروستكەرى شێوازى جیاجیاى دەربڕینە ،كارى شێوازگەرى لە شێواز دەكۆڵێتەوە

لێرەوە بۆمان ڕووندەبێتەوە كەبنچینەى شێواز و شێوازگەرى (ئەدەبە) ، چونكە ئەگەر ئەدەب نەبێت شێوازیش دروست نابێت و ئەگەر شێوازیش نەبێت شێوازگەرى بوونى نابێت.

پەیوەندى شێوازگەرى لەگەلأ زمانەوانیدا

زمانەوانەكان شێوازگەرى بە لقێكى نوێى زمانەوانى دادەنێن ، وەك هونەرێك لەهونەرەكانى زمانەوانى نوآ ، هەروەك (میشال ئالیفاى) ئەڵێت : (( شێوازگەرى وەسفكردنى دەقى ئەدەبە ، بەپێى هەندێك تایبەتمەندى كەلە زمانەوانى نوێوە هەڵقولآوە .

ڕیڤاتێر :

شێوازگەرى \_ زانستێكە ئامانجیى ئاشكراكردنى ئەو تایبەتمەندیانەیە كەبەهۆیەوە نوسەر دەتوانێت هەست بە أدراكى خوێنەر بكات ، واتە شێزگەرى لەلاى ئەم بریتیە لە (پەیوەندى نێوان نوسەرو خوێنەرو پەیام) كەبە زمان بەدى دێت .

پەیوەندى شێواز بە ڕەوانبێژیەوە

ڕەوابێژى بەهۆیەوە أستاتیكیەتى (جوانناسى) دەقى ئەدەبى پێبەرز دەبێتەوە ، بەشێوەیەك دەكرێ بڵێین ڕەوانبێژى ڕوحى ئەدەبە .

هەردەقێكى ئەدەبى خاڵیبێت لە هونەرەكانى ڕەوانبێژى ئەوا بەدەقێكى لاوازو مردوو دەژمێردرێت ، هەرچى شێوازگەریە بریتیە لە (لادانە زمانیەكان) واتە تایبەتمەندى نوسەرە لەبەكارهێنانى زماندا .

دەكرآ جیاوازى نێوانیان بەم شێوازە بنوسین :

یەكەم: ڕەوانبێژى " ( معیاریە بەلآم شێوازگەرى كاتیە) .

لێرەدا مەبەست لە (معیارى) هونەرەكانى ڕەوانبێژیە وەك ڕوونبێژی و جوانكارى ...ئەمانە ناگۆڕێن بەلآم شێوازگەرى دەگۆڕێت بە تێپەڕبوونى كات .

دووەم: شێوازگەرى تایبەتمەندى نوسەر ، لەبەكارهێنانى هونەرەكانى ڕەوانبێژیدا هەبێت ، ڕەوانبێژى كۆمەڵێك یاسایە خۆى دەسەپێنێت .

سێیەم: شێوازگەرى پەیوەندى بەلایەنى دەروونى نوسەرو خوێنەرەوە هەیە ، بەلآم ڕەوانبێژى پەیوەندى بە مەنتقەوە هەیە .

چارەم: ڕەوانبێژى لە شێوازگەرى پوختترە ، چونكە تایبەتە بەجۆرێكى ئاخاوتنى ئەدەبى پوخت ، هەرچى شێوازگەریە گشتگیرترە ، زمانى سادەو میللى بەرزیش دەگرێتەوە .

تێبینى :

لێرەیا زیاتر مەبەست زمانى نوسینە ، چونكە زمانى قسەكردن زیاتر دەڕواتە چوارچێوەى هونەرى دواندنەوە .

شێوازگەرى و ڕەخنەى ئەدەبى

ڕەخنەى ئەدەب واتە هەڵسەنگاندنى دەق ،لەڕووى (دروستى واتاو جوانى دەق) ،هەرچى شێوازە تایبەتمەندى نوسەرە لەبەكارهێنانى زمان و هونەرەكانى ڕەوانبێژى ، بەمەبەستى جوانكارى لەدەقدا ، شێوازگەرى لە دەق دەكۆڵێتەوە ، شێوازگەرى تەنیا لایەنى جوانى دەق دەردەخا هەرچى ڕەخنەیە بڕیار لەسەر دەق دەدات،شێوازگەرى گرنگى بە بەكارهێنانى زمان دەدات لە چوارچێوەى دەقدا بەلآم ڕەخنەى ئەدەبى گرنگى بەزمان نادات ، سنورى ڕەخنە لەشێوازگەرى فراوانترە چونكە شێوازگەرى پشت بە وەسف كردن دەبەستیێت هەرچى ڕەخنەیە پشت بە شیكردنەوەو دەرخستن و هۆكارە دە روونى و كۆمەڵایەتیەكانى ڕەخنەگر دەبەستێت.

پەیوەندى شێوازگەرى بە ڕستە سازیەوە :

شیوازگەرى گرنگى دەدات بەشێوازەكانى بەكارهێنانى زمان وەك لادانە زمانیەكان و یاساكانى ڕستەسازى .

(قوتابخانەكانى نوێکانى شێوازگەرى)

شێوازگەرى چەند پڕۆگرام ( قوتابخانە) ى هەیە كە بریتین لە :

یەكەم : پڕۆگرامى وەسفى ....

دووەم : پڕۆگرامى فیلۆلۆجى ....

سێیەم : پڕۆگرامى ئەركى....

چارەم : پڕۆگرامى ئامارى....

هەریەك لە م پرۆگرامانە كارلەسەر لایەنێكى دەق دەكەن و بەشێك لە شێوازى دەقەكە دیارى دەكەن ، ئەم پرۆگرامانى شێوازگەرى هەریەكەو تایبەتمەندى خۆى هەیە بۆكاركردن لە سەردەقەكە .

پرۆگرامى یەكەم : پرۆگرامى وەسفى :

ئەم پرۆگرامە یە كەم پرۆگرامى شێوازگەریە بەرابەرایەتى (شارل بالى ) ئەم پرۆگرامەى شیوازگەرى واى دەبینیت لەسەرتەواوى زمان كاردەكات ، لەدەنگەوە تاكو ڕستەى ئاڵۆز .

بنەماكانى پرۆگرامى وەسفى :

1\_ شێوازگەرانى ئەم پرۆگرامە لەو شوینانەى دەقیان دەكۆڵیەووە كە زۆر ئاسان بوون.

2\_ لایەنى كۆمەڵایەتى زمانن(سۆز) ئەو لایەنە بوو كە( شارل بارى) لە لیكۆلینەوەكانیدا زۆر گرنگى پێدەدا ، هەرچى شیوازگەریە وەسفیەكان بوو ، گرنگیان بە تاك دەدا.

3\_شیوازگەرە وەسفیەكان شێوازەكانى دەربڕینیان دابەش دەكردە سەر دوو بە ش یە كەمیان دوور لە سۆز ، دووەمیان كارتێكراو ، بەهەستەكان و بەرژەوەندیەكان .

پڕۆگرامى دووەم:پرۆگرامى فیلۆلۆجى (شێوازى تاك):خاوەنى ئەم پرۆگرامە (لیۆسپیتزەر) ە ،كارى ئەم پرۆگرامە گریدانى زمان و ئەدەبە بە یەكەوە

مەبەستى( سپیتزەر) لە لێكۆڵینەوە شیوازگەریەكاندا ئەوە یە كە :

یەك/ شێواز لادانە بە كارهێنانى ئاسایى زماندا.

دوو/ شێوازگەرى لێكۆڵینەوەیە لە بنیاتى زمانى دەق واتە ، تایبە تمەندى (بنیاتى ئەو زمانەى دەقەكەى پێنوسراوە).

سآ/ ( لیۆ سپیتزەر ) شێوازگەرى وەك بە شێك لە ڕەخنە سەیر دەكات .

پڕۆگرامى سێیەم " پڕۆگرامى ئەركى :

(یاكۆبسن)خاوەنى ئەم پڕۆگرامەیە ...

تێبینى :

( خوێنەر ، پەیام ، سیاق ، قسەكەر ، كەناڵى پەیوەندى ، هێما ) شێوازبەرهەمدێت پێیان .

تایبەتمەندیەكانى ئەم پڕۆگرامە :

یەكەم ـ شیكردنەوەى دەق بەتەواوى .

دووەم ـ گرنگیدان بەبنیاتى ناوەوەو دەرەوەى دەق ، واتە دەبێت واتاى بنجى و واتاى لاوەكى لێكبدرێتەوە .

سێیەم ـ ئەم پڕۆگرامە گرنگى دەدات ، بە پەیوەندى نێوان ڕوخسارو ناوەڕۆك .

چوارەم ـ پەیوەندى بەهێز هەیە لەنێوان زمان و لایەنى دەرونى نوسەر ، بەو هۆیەشەوە شێوازە جیاوازەكان دروست دەبێت .

پڕۆگرامى چوارەم " پڕۆگرامى ئامارى :

ئەم پڕۆگرامە پشت بە ڕووداو و وەسف دەبەستێت ، واتە فرمان و ئاوەڵناو .

پڕۆگرامى ئامارى بەدوو شێوە كار لەسەر دەق دەكات ، یەكەمیان لێكۆڵینەوە لە تایبەتمەندیە گشتى و هاوبەشەكانى دەق ، دووەمیان لیًكۆڵینەوە لە تایبەتمەندیە جیاوازەكان .

(( شێوازى شیعرى كلاسیكى كوردى ))

بۆ دەستنیسشانكردنى تایبەتمەندیەكانى شێوازى شیعرى كلاسیكى كوردى ، هەرچەندە بابەتەكە لەگەلأ ڕێبازەئەدەبیەكان تێكەڵ دەبێت ، بەڵام دەقى كلاسیك چەند تایبەتمەندیەكى شێوازى تایبەت بەخۆیى هەیە ، چ لە ڕووى ڕوخسارەوە چ لە ڕووى ناوەڕۆكەوە دەقى كلاسیك ئەم تایبەتمەندیانەى خوارەوەى هەیە ...

ـ لەڕووى ڕوخسار ...

ـ لەڕووى ناوەڕۆكەوە ...

صافى هیرانى دەڵێت :

ـ دڵى بولبول لەدەورى باغى گوڵ یارى نەكا چ بكا

لەتاوى غونچە هەردەم شیوەن و زارى نەكا چ بكا

ـ زەمانى لەززەتى ڕۆیى دەورى زیللەتى وا هات

ئیتر یاران لەمەولا ڕوو لەدڵدارى نەكا چ بكا

ـ شەوى هیجران خەیاڵى یاردەكا ئەصلّەن خەوى نایە

بەیادى ڕۆژى وەصڵى حەز لەبێدارى نەكا چ بكا

ـ لەلایە فیرقەتى یارو لە سویآ میحنەتى ئەغیار

لەهەردوولا دڵى مسكین ڕەجا كارى نەكا چ بكا

ـ ئەگەر چى بێوەفا یارم جەفایدا ئەو دڵى مسكین

وەك ( صافى ) لە بەدبەختى فیداكارى نەكا چ بكا

تێبینى :

ئەم دەقەى صافى هیرانى (( پاشسەرواى تیادا بەكارهاتووە )) بۆ یە دەكەوێتە چوارچێوەى سبكى عێراقیەوە .

سەبارەت بەم شیعرەى لاى سەرەوە ئەمانە بەدى دەكرێت :

ـ زمانێكى تێكەڵى هەیە ...

ـ نازناوى شیعرى تیادایە ...

ـ لەڕووى قاڵبەوە غەزەلە ...

تێبینى :

ـ ئاخیر وشە لە لەتى دووەم پێى دەڵێن (سەروا) ...

ـ ئاخیر دەنگى ناو سەروا ( ر ) پێى دەڵێن (ڕەوى ) ...

لەڕووى ناوەڕۆكەوە

(گریان و شیوەن) ،( جیابوونەوە بەدى دەكرێت ) لە سەبكى عێراقى

لەكۆندا شێوازگەرى لەڕووى ڕەوانبێژیەوە لەدەقى دەكۆڵیەوە .

سبكى هندى و سبكى عێراقى ڕەوانبێژى تیادا بەكارهاتووە .

هەرقسەیەك ڕاستى و درۆ هەڵگرآ ئەوا هەواڵە .

تێبینى: قوتابخانەكانى ئێستا پێیان دەوترێت شێوازگەرى نوآ .

ڕووخسارى شیعرى كلاسیكى كوردى

شیعرى كلاسیكى كوردى چەند تایبەتمەندیەكى شێوازیى خۆى هەیە كە ئەمانەن :

یەكەم ـ زمانى تێكە ڵ یەكێكە لە تایبەتمەندیە شێوازییەكانى، ئەم تێكەڵیەش زمانەكانى كوردى ، عرەبى ، فارسى ، كەمێكیش توركى دەگرێتەوە

دووەم ـ لەڕووى كێشەوە شیعرى كلاسیكى كوردى بەكێشى عەروزى عەرەبى نوسراوە ، بەزۆرى كێشەكانى ( هەزەج ، ڕەمەل، موزاریع ، ڕەجەز ، موچتەز ، سەریع ) ....

بەكارهێنانى ئەم كێشانەش دەگەڕێتەوە بۆ كاریگەرى زمانى عەرەبى لەڕێگەى ئاینى پیرۆزى ئیسلامەوە كە قورئان بەم زمانە(عەرەبى ) نوسراوە .

سێیەم ـ لەڕووى سەرواوە شیعرى كلاسیكى كوردى بەسەرواى ستونى دەنوسرا ( وەك دەقەكەى سەرەوە) .

چوارەم ـ لەڕووى قالبەوە شیعرى كلاسیك بەشێوازێك دەنوسرا كە زۆربەى شاعیران پەیڕەویان دەكرد ، بەزۆرى شاعیرانى كلاسیك ( غەزەل و قەصیدە)یان دەنووسى ، جگە لە( چوارین و دوو بەیت و تاك و پارچە ) ، پێنج خشتەكى ، پێنجین ، چوارخشتەكى ، ئەمانە بەگشتى قالبەكانى شیعرى كلاسیكى كوردى بوون ، دەبوایە شاعیران زۆربەى ئەم قالبانەیان بەكارهێنابا ، ئەمەش وەك تایبەتمەندى شێوازیى دەقى كلاسیكى كوردى بوون،لەڕووى ناوەڕۆكەوە لێكۆڵینەوە شێوازگەرییەكان لەكۆندا لەچوارچێوەى هونەرەكانى ڕوانبێژیدا كاریان لەسەردەق دەكرد .

بۆ ئاشنابوون بەزانستى ڕەوانبێزى لەهەرسآ بەشەكەى ڕەوانبێژیدا ، تیشك دەخەینە سەر چەند لایەنێكى هەربەشێك ...

(( ڕەوانبێژى ))

وشەى ڕەوانبێژى پێك دێ لە ( ڕەوان ، بێژ ، ى ) ، ( لێكچواندن ڕۆحى ڕەوانبێژیە ).

چەند پێناسەیەكى ڕەوانبێژى

1ـ ڕەوانبێژى زانستێكە كار لەزمان و شیعر دەكات ، ناوەرۆك و روحى ئەدەبە ، فێربوونى كارێكى پێویستە بۆ ڕەخنەى ئەدەبى (كەسێك ڕەخنەگربێت ) .

2ـ ڕەوانبێژى ، بۆ ئەوەى قسەیەك یان نوسینێك بكەوێتە بە ر بڵێسەى گەشى ڕەوانبێژى ، پێویستە ڕەوانیەكەى لە دوو لاوە بێت ، لایەنى گوزارەو لایەنى وشە ،

3ـ بریتیە لە دەربڕینى كۆمەڵە مانایەكى زۆر لە چوارچێوەى چەند وشەیەكى كەمدا .

واتە دەبێت قسە كورت و پوخت و ڕەوان و واتا داربێت .

ئامانجەكانى ڕەوانبێژى

1ـ بەكارهێنانى وشە لەشوێنى دروستى خۆى .

2ـ خەیاڵ بكەین بە ڕاستى و ڕاستیش بكەین بە خەیالأ .

3ـ زانستى ڕەوانبێژى ڕۆڵى ڕێنیشاندەر دەبینێت بۆ نوسەر .

4ـ ڕەوانبێژى زانستێكى معیارییە ، واتە كۆمەڵێك بنەماى چەسپاوە .

5ـ ڕەوانبێژى وا لەنوسەر دەكات كەبیركردنەوەیەكى بآ كەم وكوڕیى هەبێت .

بەشەكانى ڕەوانبێژى

ـ ڕوونبێژى (البیان) .

ـ جوانكارى (البدیع).

ـ واتاناسى ( المعانى ) .

ڕوونبێژى (البیان) ........